b'\n_START_ARTICLE_\nHarry Styles\n_START_SECTION_\nLiv og karriere\n_START_PARAGRAPH_\nStyles er fra Redditch, Worcestershire, England. Han har v\xc3\xa6ret elev p\xc3\xa5 Holmes Chapel Comprehensive School, en statsst\xc3\xb8ttet engelsk folkeskole. Han er s\xc3\xb8n af Anne Cox og Des Styles, og har en stores\xc3\xb8ster ved navn Gemma. Han var syv, da deres for\xc3\xa6ldre blev skilt, og hans mor giftede sig senere med Robin Twist. Med hensyn til for\xc3\xa6ldrenes skilsmisse sagde han "det var en temmelig underlig periode. Jeg kan huske jeg gr\xc3\xa6d over det. Jeg vidste ikke rigtigt hvad der skete, jeg var bare ked af at mine for\xc3\xa6ldre ikke ville v\xc3\xa6re sammen mere." Efter skilsmissen, flyttede Styles, og hans stores\xc3\xb8ster og mor l\xc3\xa6ngere ud p\xc3\xa5 landet. I en alder af tolv \xc3\xa5r flyttede de dog tilbage til Holmes Chapel. Det skete samtidig med, at hans mor m\xc3\xb8dte stedfaderen, Robin Twist. Harry har udtalt, at han var "rigtig glad", da Robin friede til hans mor. Styles var forsanger i bandet White Eskimo med lead guitarist Haydn Morris, bass guitarist Nick Clough og trommeslager Will Sweeny. De havde tidligere deltaget i en \'Battle of the Bands\'-konkurrence, som de vandt. F\xc3\xb8r The X Factor, havde Styles som seksten-\xc3\xa5rig et deltidsjob p\xc3\xa5 W Mandeville Bakery i Holmes Chapel._NEWLINE_Som barn elskede Harry at synge, og et af hans store idoler var Elvis Presley. Han har ogs\xc3\xa5 citeret Presley som inspirationen, der startede hans musikalske karriere. Styles har dog ogs\xc3\xa5 n\xc3\xa6vnt nuv\xc3\xa6rende musikere, som han beundrede og har v\xc3\xa6ret inspireret af s\xc3\xa5 som, Foster the People, Coldplay og Kings of Leon. "Vi ville have lidt tungere guitarer, og st\xc3\xb8rre trommer, fordi det giver en mere levende fornemmelse. Og det er det, vi godt kan lide at lave," sagde Styles om gruppens n\xc3\xa6ste album. "Fordi vi bare er 18 \xc3\xa5r gamle, er det vigtigt at vi kan selv synes om det, vi laver. Det ville ikke v\xc3\xa6re godt, hvis vi ikke n\xc3\xb8d det vi lavede, og hvad vi er."_NEWLINE_Det var Harry der fandt p\xc3\xa5 bandets navn \'One Direction\'.\n_START_SECTION_\nSolo karriere\n_START_PARAGRAPH_\nDen 12. maj 2017 udgav Styles sit debutalbum som soloartist ved navn "Harry Styles". Dette album indeholder blandt andet hans debutsingle "Sign of the Times". _NEWLINE__NEWLINE_I 2017 debuterede Styles ogs\xc3\xa5 for alvor som skuespiller I Christopher Nolans film "Dunkirk". Her spiller han en Britisk soldat, der desperat pr\xc3\xb8ver at komme hjem fra Slaget ved Dunkerque.'